CELEX: 62009TN0402
Language: hu
Date: 2009-07-20 00:00:00
Title: T-402/09. P. sz. ügy: A Közszolgálati Törvényszék F-86/07. sz., Marcuccio kontra Bizottság ügyben 2009. július 20-án hozott ítélete ellen Luigi Marcuccio által 2009. október 7-én benyújtott fellebbezés

5.12.2009   
            
            
               HU
            
            
               Az Európai Unió Hivatalos Lapja
            
            
               C 297/30
            
         A Közszolgálati Törvényszék F-86/07. sz., Marcuccio kontra Bizottság ügyben 2009. július 20-án hozott ítélete ellen Luigi Marcuccio által 2009. október 7-én benyújtott fellebbezés
   (T-402/09. P. sz. ügy)
   2009/C 297/45
   Az eljárás nyelve: olasz
   
      Felek
   
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: az Európai Közösségek Bizottsága
   
      A fellebbező kérelmei
   
   
               —
            
            
               az Elsőfokú Bíróság mindenképpen teljes mértékben és bárminemű kivétel nélkül helyezze hatályon kívül a megtámadott végzést;
            
         
               —
            
            
               az Elsőfokú Bíróság állapítsa meg, hogy az elsőfokú eljárásban hozott végzés alapjául szolgáló kereset teljes mértékben, tökéletesen és bárminemű kivétel nélkül elfogadható;
            
         
               —
            
            
               az Elsőfokú Bíróság elsődlegesen teljes mértékben és bárminemű kivétel nélkül adjon helyt a felperes elsőfokú eljárásban előterjesztett kérelmének;
            
         
               —
            
            
               az Elsőfokú Bíróság kötelezze az alperest a felperesnél felmerült összes költség viselésére, mind az elsőfokú eljárás, mind a jelen eljárás vonatkozásában;
            
         
               —
            
            
               az Elsőfokú Bíróság másodlagosan utalja vissza az ügyet a Közszolgálati Törvényszék egy másik tanácsa elé, hogy az újabb határozatot hozzon az ügy érdeméről.
            
         
      Jogalapok és fontosabb érvek
   
   A jelen fellebbezés a Közszolgálati Törvényszék F-86/07. sz. ügyben 2009. július 20-án hozott végzése ellen irányul. E végzésében a Közszolgálati Törvényszék részben mint nyilvánvalóan elfogadhatatlant, részben mint nyilvánvalóan minden jogalapot nélkülözőt elutasította azt a keresetet, amelynek tárgya egyrészt azon határozat megsemmisítése volt, amelyben a Bizottság elutasította a fellebbezőnek az őt a Bizottság angolai képviseletén történt foglalkoztatása során ért lelki zaklatás kivizsgálása iránti kérelmét, másrészt az alperes kötelezése az említett lelki zaklatással okozott kár megtérítésére.
   Kérelmeinek alátámasztására a fellebbező a következő jogalapokra hivatkozik:
   
               —
            
            
               az Európai Közösségek tisztviselőinek baleset és foglalkozási megbetegedés elleni biztosítására vonatkozó szabályozás 17. cikkének (2) bekezdése szerinti vizsgálat fogalmának és a valamely intézmény tisztviselőjét ért lelki zaklatás fennállásának megállapítására irányuló vizsgálat fogalmának téves értelmezése és alkalmazása.
            
         
               —
            
            
               Téves jogalkalmazás, amennyiben a vizsgálat tartása iránti kérelem elutasításának megsemmisítése iránti kérelmet elfogadhatatlannak nyilvánították, különösen azon fogalom téves értelmezése, hogy ez utóbbi kérelem tárgya hiányzik.
            
         
               —
            
            
               Téves jogalkalmazás, amennyiben elfogadhatatlannak nyilvánították a Bizottság Vizsgálati és Fegyelmi Hivatala jelentésének megsemmisítése iránti kérelmet, különösen az indokolás teljes hiánya miatt, továbbá amiatt, hogy a jogvita egy jelentős kérdéséről nem nyilatkoztak, és amiért az előkészítő aktus fogalmát a jelen esetben tévesen alkalmazták.
            
         
               —
            
            
               A lelki zaklatás fogalmának, valamint annak a kötelezettségnek a téves értelmezése, hogy az adott személyt ért lelki zaklatást bizonyítani kell.
            
         
               —
            
            
               A kártérítési kérelem elutasítását állítólag alátámasztó állításokra vonatkozó indoklás teljes hiánya.